ত্রিফলা এবং নীল সাদা আলোর পাশাপাশি এবার কলকাতার বস্তিগুলিকেও সৌন্দর্যায়নের অংশীদার করছে কলকাতা পুরসভা। হাটগাছিয়াকে পাইলট প্রজেক্ট করে পাঁচটি বস্তিকে মডেল করার পরিকল্পনা হাতে নিয়েছে পুর কর্তৃপক্ষ। ইতিমধ্যেই সার্ভে কমপ্লিট করা হয়েছে। প্রজেক্ট রিপোর্ট জমা পড়বে নগরোন্নয়ন দফতরের কাছে।
 ওয়েব ডেস্ক: ত্রিফলা এবং নীল সাদা আলোর পাশাপাশি এবার কলকাতার বস্তিগুলিকেও সৌন্দর্যায়নের অংশীদার করছে কলকাতা পুরসভা। হাটগাছিয়াকে পাইলট প্রজেক্ট করে পাঁচটি বস্তিকে মডেল করার পরিকল্পনা হাতে নিয়েছে পুর কর্তৃপক্ষ। ইতিমধ্যেই সার্ভে কমপ্লিট করা হয়েছে। প্রজেক্ট রিপোর্ট জমা পড়বে নগরোন্নয়ন দফতরের কাছে। ঝাঁ চকচকে বাইপাস ধরে ছুটে চলেছে একের পর এক গাড়ি। সেই ইএম বাইপাস ঘেঁষে গড়ে উঠছে আকাশচুম্বী প্রাসাদ থেকে স্কাই ওয়াক। অথচ শহর কলকাতার কথা বললেই তো মনের মধ্যে ভেসে ওঠে মধ্য, উত্তর আর দক্ষিণের বস্তি অঞ্চলের ছবিটাও। নীল সাদা আলোর চেন, ত্রিফলা বাতির সারি, সুসজ্জিত বাস স্টপ- কলকাতার এই সব উজ্জ্বল ছবি কিন্তু  ম্লান করে দেয় বস্তি অঞ্চলের এই ধুসর ছবিটা। তখনই বস্তির সৌন্দর্যায়নের কথা মাথায় আসে মুখ্যমন্ত্রীর। কলকাতা পুরসভার সঙ্গে আলোচনার পর ঠিক হয়, যৌথভাবে বস্তির সৌন্দর্যায়নের কাজ করবে কলকাতা পুরসভা ও নগরোন্নয়ন দফতর। প্রকল্পের নাম, মডেল বস্তি। ১)৩৫ নং ওয়ার্ডের মিঞা বাগান।
২)৩৬ নং ওয়ার্ডের ধর বাগান।
৩)৯০ নং ওয়ার্ডের পঞ্চাননতলা বস্তি।
৪)৯৪ নং ওয়ার্ডের ঝোড়ো বস্তি।
৫)১৩১ নং ওয়ার্ডের কোকলা বস্তি।